Diari Oficial de la Generalitat Valenciana


Sumari del DOGV 3729, del 12-04-2000 (2000/2354)

ACORD de 22 de febrer de 2000, del president de la Comissió Territorial d'Urbanisme d'Alacant, relatiu a la modificació puntual número 8 del Pla General: canvi de qualificació de terrenys de l'antiga Ajudantia Militar de Marina.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3729

Data del DOGV
:   12-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2354


Data del document
:   22-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Dénia
    * pla d'urbanisme

ACORD de 22 de febrer de 2000, del president de la Comissió Territorial d'Urbanisme d'Alacant, relatiu a la modificació puntual número 8 del Pla General: canvi de qualificació de terrenys de l'antiga Ajudantia Militar de Marina. [2000/S2354]
  
La Comissió Territorial d'Urbanisme en sessió celebrada el dia 24 de setembre de 1999, adoptà l'acord següent:
  
«Vist l'expedient de referència i d'acord amb els següents
  
Antecedents de fet
  
Primer
  
L'expedient es sotmeté a informació pública per mitjà d'acord del Ple de l'Ajuntament en sessió celebrada el 3 de desembre de 1998, i es publicà l'anunci en el Diari Oficial de la Generalitat Valenciana del 26 de gener de 1999 i en el diari Información de 22 de gener de 1999. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 11 de maig de 1999.
  
Segon
  
La documentació està integrada per memòria i annexos compost per plans de situació i plans d'ordenació C-22 altures de l'edificació i àrees d'especial protecció arqueològica i C-31 nucli i ampliació. Full número 2, tant de la situació vigent com de la modificació, i fitxes de la normativa.
  
Tercer
  
L'objecte de la modificació puntual número 8 és eliminar la qualificació A-7 equipaments, existent sobre els terrenys en què s'ubica l'antic edifici de la Comandància de Marina i qualificar-los com a zona A-2-1 d'ús residencial i en canvi qualificar com a A-7 equipament més de 800 m² corresponents a dues parcel·les una propietat de l'Agrupació ArtísticoMusical (banda de música local) i l'altra de l'Ajuntament que actualment estan qualificades com a A-1-2.
  
La nova superfície A-7 equipament és superior a la que s'elimina, però atés que el Pla General de Dénia inclou en la clau A-7 tant equipaments privats com públics i que la dotació que es desqualifica era de domini públic, en compliment de l'article 55.3 de la Llei Reguladora de l'Activitat Urbanística el nou equipament A-7 ha de ser de domini públic. Així mateix, s'ha d'especificar l'ús previst de l'equipament d'acord amb l'article 58 de l'esmentada Llei.
  
Quart
  
L'Ajuntament notificà l'acord d'exposició al públic de la modificació a les següents administracions i organismes:
  
Gerència d'Infraestructura de la Defensa
  
Agrupació ArtisticoMusical de Dénia
  
Delegació d'Economia i Hisenda-Secció Patrimoni de l'Estat, que ha emés informe exprés i fa constar que l'edifici de l'Antiga Comandància de Marina ja no pertany al Patrimoni de l'Estat sinó a la Gerència d'Infraestructura del Ministeri de Defensa.
  
Consideracions tecnicojurídiques
  
Primera
  
La tramitació ha sigut correcta, conforme amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant LRAU).
  
Segona
  
La documentació està completa, a l'efecte del compliment de l'article 27 de la LRAU.
  
Tercera
  
Les determinacions contingudes en aquest expedient es consideren en línies generals correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU. No obstant això, haurà d'indicar-se el caràcter de domini públic del nou equipament i especificar-ne l'ús, d'acord amb el que disposa l'article 58.4 de la LRAU.
  
Quarta
  
La Comissió Territorial d'Urbanisme, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1994, de 26 de novembre, de Règim Jurídic de les Administracions Públiques i del Procediment Administratiu Comú i altres disposicions de general i pertinent aplicació, acorda:
  
Aprovar definitivament la modificació puntual número 8 del Pla General de Dénia, encara que supeditant-ne la publicació i en conseqüència l'eficàcia al fet que es repare l'observació indicada en la consideració tercera.
  
Amb data 1 de febrer de 2000, el president de la Comissió Territorial d'Urbanisme, resolgué:
  
Vist l'acord adoptat per la Comissió Territorial d'Urbanisme en sessió de 24 de setembre de 1999 per la qual s'aprovà definitivament l'expedient de referència, supeditant-ne la publicació al compliment d'algunes condicions, així com la documentació presentada per l'Ajuntament amb data 2 de novembre 1999 que complimenta en tots els seus extrems el referit acord de la Comissió, resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, conforme amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva n'excusa la notificació individualitzada.
  
Contra aquest acord que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports, en el termini d'un mes, segons el que disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i l'art. 14.2 del Reglament dels Òrgans Urbanístics de la Generalitat Valenciana.»